Iktatószám: PI-10610-………/2016

**MÓDOSÍTOTT[[1]](#footnote-1)**

**ELJÁRÁST MEGINDÍTÓ FELHÍVÁS**

Az Országos Tisztifőorvosi Hivatal (1097 Budapest, Albert Flórián út 2-6.) mint ajánlatkérő (továbbiakban: Ajánlatkérő) a Közbeszerzésekről szóló 2015. évi CXLIII. törvény (a továbbiakban: Kbt.) Harmadik része szerinti nemzeti eljárásrendben, a Kbt. 112.§ (1) bekezdés b) pontja alapján – a Kbt. 113-114.§-ban foglalt eltérések alkalmazásával – nyílt közbeszerzési eljárást indít, melyre Önöket ezennel tisztelettel ajánlattételre kéri fel az alábbi feltételek szerint:

## 1.) Az ajánlatkérő neve, címe, telefon- és telefaxszáma, elektronikus levelezési címe:

Hivatalos név: Országos Tisztifőorvosi Hivatal

Cím: 1097 Budapest, Albert Flórián út 2-6.

Címzett: Projektigazgatóság, Srágli Attila projektigazgató

Telefon: +36 1476-1100/-1287

E-mail: [projektbeszerzesek@oth.antsz.hu](mailto:projektbeszerzesek@oth.antsz.hu)

Holnap: www.antsz.hu

Fax: +36 1476-6426; +36 1215-3365

## 2.) A közbeszerzési eljárás fajtája, tárgyalásos és gyorsított eljárás esetén annak indoklása:

Ajánlatkérő a közbeszerzésekről szóló 2015. évi CXLIII. törvény (a továbbiakban: Kbt.) 112.§ (1) bekezdés b) pontja alapján nyílt közbeszerzési eljárást indít a Kbt. 113-114.§-ban foglalt eltérések alkalmazásával, figyelemmel a Kbt. 19.§-ára, valamint arra, hogy a jelen közbeszerzési eljárás becsült értéke nem éri el a szolgáltatás megrendelésekre irányadó európai uniós értékhatárt.

## 3.) Az elérhetőség, amelyen a közbeszerzési dokumentumok korlátlanul és teljes körűen, közvetlenül és díjmentesen elektronikusan elérhetőek, illetve elérhetőek lesznek:

Ajánlatkérő a jelen eljárást megindító felhívást az általa ajánlattételre felkért, valamint az eljárás iránti érdeklődésüket a Kbt. 113.§ (1) bekezdésében foglaltakra tekintettel kifejezett gazdasági szereplők részére közvetlenül küldi meg.

Ajánlatkérő további közbeszerzési dokumentumokat készít, mely dokumentumokat (együtt: közbeszerzési dokumentáció) jelen eljárást megindító felhívással egyidejűleg a honlapján ingyenesen, teljes körűen elektronikusan hozzáférhető és letölthető módon – bocsátja az ajánlattevők rendelkezésére az alábbi linken:

<https://www.antsz.hu/felso_menu/rolunk/projektek/norveg_vedono/oktatasi_anyag_elkeszitese_kozbesz>

Ajánlatkérő az ajánlat részét képező nyilatkozat formájában kéri igazolni a közbeszerzési dokumentumok elérését, letöltését (a nyilatkozat megtételére mintát a közbeszerzési dokumentáció tartalmaz).

## 4.) A közbeszerzés tárgya és mennyisége:

A Norvég Alapból finanszírozott HU12-0001-PP1-2016 azonosítószámú, „A roma közösségekben dolgozó védőnők munkafeltételeinek javítása” című projekt (a továbbiakban: Projekt) keretében **„Védőnői oktatási és ismeretterjesztési tevékenységet szolgáló oktatási anyag elkészítése”**

A nyertes Ajánlattevő fő feladatai:

- a védőnői oktatási és ismeretterjesztési tevékenységet szolgáló oktatási anyag megtervezése, szövegezése,

- grafikai tervezés,

- nyomdai kivitelezés 4500 példányban

- disztribúciós feladatok ellátása.

Az ellátandó feladatok részletes leírását a jelen eljárást megindító felhívással egyidejűleg rendelkezésre bocsátott közbeszerzési dokumentáció 1. Függelékét képező Műszaki leírás tartalmazza.

Ajánlattevőknek a fent hivatkozott műszaki leírásban foglalt feladatok ellátására kell ajánlatukat elkészíteni és benyújtani.

*CPV kód:*

Fő tárgy: 79553000-5 Kiadványszerkesztési szolgáltatások

További tárgyak: 79821000-5 Nyomdai kivitelezési szolgáltatások

92312212-0 Képzési anyagok elkészítésével kapcsolatos szolgáltatások

## 5.) A szerződés meghatározása:

Vállalkozási szerződés.

## 6.) A szerződés időtartama vagy a teljesítés határideje:

Az eljárás nyertesével megkötésre kerülő szerződés teljesítésének véghatárideje a szerződéskötéstől számított 4 hónap.

## 7.) A teljesítés helye:

Ajánlatkérő székhelye: 1097 Budapest, Albert Flórián út 2-6.;

valamint az oktatási anyagok országos disztribúciója esetén a Megrendelő által a szerződésben foglaltak szerint átadott lista szerinti teljesítési (szállítási) címek.

## 8.) Az ellenszolgáltatás teljesítésének feltételei, a vonatkozó jogszabályokra hivatkozás, szerződést biztosító mellékkötelezettségek:

*I. Az ellenszolgáltatás teljesítésének feltételei, a vonatkozó jogszabályokra hivatkozás*

Ajánlatkérő felhívja a figyelmet, hogy az ellenszolgáltatás teljes egészében a Norvég Alapból finanszírozott HU12-0001-PP1-2016 azonosító számú, „A roma közösségekben dolgozó védőnők munkafeltételeinek javítása” című projekt keretében, arra tekintettel kerül finanszírozásra (támogatási intenzitás: 100 %).

A támogatásból származó összeg kifizetése a 326/2012. (XI. 16.) Korm. rendelet szerint utófinanszírozással történik. Ajánlatkérő előleget nem biztosít.

Vállalkozó a szerződésszerű rész-, illetve végteljesítést követően a Megrendelő által kiállított teljesítésigazolás alapján egy darab részszámla, és egy darab végszámla kiállítására jogosult az alábbiak szerint:

|  |  |  |
| --- | --- | --- |
| Pénzügyi teljesítési ütem | | Részszámla összege |
| 1. ütem | a műszaki leírás szerinti I-II. résztevékenységek keretében rögzített feladatok teljesítésigazolással igazolt teljesítését követően | a teljes vállalkozási díj 50%-a |
| 2. ütem | a műszaki leírás szerinti III-IV. résztevékenységek keretében rögzített feladatok teljesítésigazolással igazolt teljesítését (végteljesítést) követően | a teljes vállalkozási díj 50%-a |

Vállalkozó számláit (1 db részszámla és 1 db végszámla) a feladatok szerződésszerű elvégzéséről kiállított teljesítésigazolás alapján köteles kiállítani az alábbiak figyelembevételével:

* a számlán a Megrendelő adatait az alábbiak szerint kérjük feltüntetni: Országos Tisztifőorvosi Hivatal, 1097 Budapest, Albert Flórián út 2-6.
* a számlán szerepeljen a ***„*Védőnői oktatási és ismeretterjesztési tevékenységet szolgáló oktatási anyag elkészítése*”*** feladatmeghatározás, és teljesítési ütem száma
* a projekt címe: „A roma közösségekben dolgozó védőnők munkafeltételeinek javítása”, és azonosítószáma: HU12-0001-PP1-2016,
* a szerződés Megrendelői azonosítója.
* Vállalkozó köteles a számláit a teljesítésigazolást követően Megrendelőnek az Országos Tisztifőorvosi Hivatal, 1097 Budapest, Albert Flórián út 2-6. címre, eljuttatni.

A számlázás tekintetében az Áfa tv. 58.§ rendelkezései is irányadóak.

Amennyiben a Vállalkozó a teljesítéshez alvállalkozót vesz igénybe, a Megrendelő a Kbt. 135. § (3) bekezdésében foglaltak alapján, eltérően a Ptk. 6:130.§ (1)-(2) bekezdésétől, az alábbiak szerint teljesít kifizetést:

* A Vállalkozóként szerződő fél (felek) legkésőbb a (rész)teljesítés elismerésének időpontjáig nyilatkozik (nyilatkoznak) arról, hogy mekkora összegre jogosult(ak) az ellenértékből;
* A Vállalkozóként szerződő fél legkésőbb a teljesítés elismerésének időpontjáig nyilatkozik arról, hogy az általa a teljesítésbe a 138. § alapján bevont alvállalkozó(k) egyenként mekkora összegre jogosultak az ellenértékből;
* A Megrendelő felhívja a Vállalkozót, valamint az előző bekezdésben megjelölt alvállalkozókat, hogy a teljesítés elismerését igazoló teljesítésigazolás alapján állítsák ki a számláikat.
* a számlán a Megrendelő adatait az alábbiak szerint kérjük feltüntetni: Országos Tisztifőorvosi Hivatal, 1097 Budapest, Albert Flórián út 2-6.
* a számlán szerepeljen a ***„*Védőnői oktatási és ismeretterjesztési tevékenységet szolgáló oktatási anyag elkészítése*”*** feladatmeghatározás, és teljesítési ütem száma,
* a projekt címe: „A roma közösségekben dolgozó védőnők munkafeltételeinek javítása”, és azonosítószáma: HU12-0001-PP1-2016,
* a szerződés Megrendelői azonosítója.
* Vállalkozó, illetve alvállalkozó köteles a számláit a teljesítésigazolást követően Megrendelőnek az Országos Tisztifőorvosi Hivatal, 1097 Budapest, Albert Flórián út 2-6. címre, eljuttatni.
* A Vállalkozó, illetve az alvállalkozó köteles továbbá, a Kbt. 135. § (3) c) pontja szerinti adóigazolás benyújtására, az ott megjelölt feltételek fennállása esetén;
* Amennyiben a Vállalkozónak vagy alvállalkozónak a kifizetés időpontjában az együttes adóigazolás alapján köztartozása van, a Megrendelő jogosult a Kbt. 135. § (3) e) pontja szerint a vállalkozói vagy alvállalkozói teljesítés ellenértékét visszatartani.

Vállalkozó, valamint a Kbt. 138.§ szerinti alvállalkozó szerződésnek és a jogszabályoknak megfelelően kiállított számlái átutalással kerülnek kiegyenlítésre a Ptk. 6:130.§ (1) bekezdés szabályai figyelembevételével.

A kifizetések határideje a szerződésnek és a jogszabályoknak megfelelően kiállított számla Megrendelő általi kézhezvételétől számított 30 nap.

Az ellenszolgáltatás teljesítésére az Adózás rendjéről szóló törvény (2003. évi XCII. törvény) 36/A. § rendelkezései is alkalmazandók.

Az ajánlattétel, a szerződés, az elszámolás és a kifizetések pénzneme a magyar forint (HUF).

Megrendelő a Kbt. 136. § (1) bekezdés a) és b) pontja alapján előírja a Vállalkozó számára, hogy:

1. Vállalkozó nem fizethet, illetve számolhat el a szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és melyek a nyertes ajánlattevő adóköteles jövedelmének csökkentésére alkalmasak,
2. a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről a Megrendelőt haladéktalanul értesíti.

A részletes fizetési feltételeket a közbeszerzési dokumentáció 2. Függelékét képező szerződéstervezet tartalmazza.

Fizetési késedelem:

A szerződés szerinti ellenérték késedelmes megfizetése esetén a Megrendelő a Vállalkozó részére a Ptk. 6:155 § szerinti mértékű késedelmi kamatot köteles fizetni.

*II. Szerződést biztosító mellékkötelezettségek:*

**Késedelmi kötbér:**

Vállalkozó kötbér fizetésére köteles, ha olyan okból, amelyért felelős, a szerződésben meghatározott rész-, illetve véghatáridőt elmulasztja. A részhatáridőre történő teljesítés tekintetében a pénzügyi ütemhez kapcsolódó részhatáridő (II. résztevékenységhez rendelet határidő) minősül kötbérterhes határidőnek.

* mértéke: 0,5% / késedelmes nap;
* kötbér alapja: a késedelemmel érintett pénzügyi ütem szerződés szerinti nettó ellenértéke (nettó vállalkozási díj részösszeg);
* a késedelmi kötbér maximális mértéke: 20%.

Megrendelő a késedelmi kötbérre a Ptk. 6:186.§-ban foglaltak szerint jogosult.

**Hibás teljesítési kötbér:**

Vállalkozó hibás teljesítése esetén a Megrendelő hibás teljesítési kötbérre jogosult, melynek

* mértéke: 0,5% / nap a hiba kijavításáig;
* kötbér alapja: a hibás teljesítéssel érintett pénzügyi ütem szerződés szerinti nettó ellenértéke (nettó vállalkozási díj részösszeg);
* a hibás teljesítési kötbér maximális mértéke: 20%.

**Meghiúsulási kötbér:**

A szerződés Vállalkozónak olyan okból, amiért felelős, bekövetkező Megrendelő általi felmondása, illetve elállása esetén a Vállalkozó meghiúsulási kötbér fizetésére köteles, melynek összege a szerződés szerinti teljes nettó vállalkozási díj 25 %-a.

A szerződést biztosító mellékkötelezettségek részletes szabályait a közbeszerzési dokumentáció 2. Függelékét képező szerződéstervezet tartalmazza.

## 9.) Annak meghatározása, hogy ajánlattevő tehet-e többváltozatú (alternatív) ajánlatot:

Ajánlatkérő többváltozatú (alternatív) ajánlat benyújtását nem teszi lehetővé.

## 10.) Részajánlattétel lehetősége, vagy annak kizárása:

Ajánlatkérő a részajánlattétel lehetőségét kizárja. A részajánlattétel kizárását Ajánlatkérő azzal indokolja, hogy a közbeszerzés tárgyát képező feladatok egymásra épülése következtében a több részben történő megajánlhatóság nem tenné lehetővé a szolgáltatások egységes elvek szerinti teljes körű végrehajtását, illetve a feladatok időbeli összehangolása Ajánlatkérő számára aránytalan nehézségekkel és kockázattal járna.

## 11.) Az ajánlatok értékelési szempontjai:

Az ajánlatok értékelésének szempontja a Kbt. 76 § (2) bekezdése c) pontja alapján a legjobb ár-érték arányt megjelenítő ajánlat, mint bírálati szempont.

*Értékelési részszempontok és az azokhoz tartozó súlyszámok:*

|  |  |
| --- | --- |
| **Részszempont / alszempont** | **Súlyszám** |
| **1. Ajánlati ár** (a megajánlott teljes ellenszolgáltatás összege, nettó HUF + ÁFA) | **6** |
| **2. A teljesítésbe bevonni kívánt szakember szakmai tapasztalata** | **4** |

*Az értékelés során adható pontszám alsó és felső határa, valamint a pontszámok kiosztásának módszere:*

Az adható pontszám mindkét részszempont esetén: 1-10 pont.

1. részszempont: Ajánlati ár:

Ajánlatkérő az 1. részszempont keretében a Műszaki leírásban meghatározott valamennyi feladat elvégzésére vonatkozóan megajánlott teljes ellenszolgáltatás, mint ajánlati ár nettó HUF-ban kifejezett összegét értékeli.

Az értékelés során Ajánlatkérő a relatív pontozás módszerét alkalmazza, melynek keretében a legalacsonyabb összegű ajánlati árat tartalmazó ajánlat a maximálisan adható 10 pontot, a többi ajánlat pedig – egyszerű aránypár felállításával (fordított arányosítás) – arányosabban kevesebb pontot kap az alábbi képlet szerint:

Alegjobb

P = -------------- \* (Pmax - Pmin) + Pmin

Avizsgált

ahol:

P: a vizsgált ajánlati elem pontszáma

Pmax: a pontskála felső határa

Pmin: a pontskála alsó határa

Alegjobb: a legelőnyösebb ajánlat tartalmi eleme

Avizsgált: a vizsgált ajánlat tartalmi eleme

A képlet szerinti pontszámot Ajánlatkérő a kerekítés szabályai szerint két tizedesjegyre kerekíti.

2. részszempont: A teljesítésbe bevonni kívánt szakember szakmai tapasztalata

Ajánlatkérő e részszempont keretében az ajánlattevő által a teljesítésbe bevonni kívánt szakember eljárást megindító felhívás megküldésének napját megelőző 36 hónapon belül a népegészségügyi/egészségügyi témában szerzőként vagy társszerzőként írt publikációinak számát értékeli.

Ajánlatkérő e részszempont értékelése során az abszolút értékelés (pontkiosztás) módszerét alkalmazza az alábbiak szerint:

|  |  |  |
| --- | --- | --- |
|  | **Ajánlati tartalmi elem** | **Pontszám** |
| A teljesítésbe bevonni kívánt szakember eljárást megindító felhívás megküldésének napját megelőző 36 hónapon belül népegészségügyi/egészségügyi témában szerzőként vagy társszerzőként írt publikációinak száma | 10 db vagy annál több | 10 pont |
| 9 db | 9 pont |
| 8 db | 8 pont |
| 7 db | 7 pont |
| 6 db | 6 pont |
| 5 db | 5 pont |
| 4 db | 4 pont |
| 3 db | 3 pont |
| 2 db | 2 pont |
| 1 db | 1 pont |

Az egyes részszempontokra kapott pontok a megadott súlyszámokkal szorzásra, majd összegezésre kerülnek. A legtöbb pontot kapott ajánlat minősül a legjobb ár-érték arányt megtestesítő ajánlatnak.

## 12.) Kizáró okok és a megkövetelt igazolási mód:

*Kizáró okok:*

Az eljárásban nem lehet ajánlattevő, alvállalkozó, alkalmasság igazolásában részt vevő gazdasági szereplő, akivel szemben a Kbt. 62. § (1) bekezdés g-k) és m) pontjában meghatározott kizáró okok bármelyike fennáll.

Az Ajánlatkérőnek az eljárásból ki kell zárnia azt a gazdasági szereplőt, akivel szemben a fent meghatározott kizáró okok fennállnak.

*Az igazolás módja:*

Ajánlattevőnek (közös ajánlattétel esetén minden ajánlattevő külön-külön) az ajánlatban a Kbt. 114. § (2) bekezdés szerint nyilatkoznia kell, hogy nem tartozik a Kbt. 62.§ (1) g-k), m) pontja hatálya alá, valamint a Kbt. 62.§ (1) bekezdés k) pont kb) pontját a 321/2015. (X.30.) Korm. rendelet 8. § i) pont ib) alpontja, a nem Magyarországon letelepedett ajánlattevő esetében a 321/2015. (X.30.) Korm. rendelet 10. § g) pont gb) alpontjában foglaltak szerint kell igazolni.

A szerződés teljesítéséhez igénybe venni kívánt alvállalkozó, valamint az alkalmasság igazolására bevont szervezet vonatkozásában az ajánlattevőnek ajánlatában nyilatkozatot kell benyújtania arról, hogy az érintett gazdasági szereplők vonatkozásában nem állnak fenn a Kbt. 62. § (1) bekezdés g)-k) és m) pontokban foglalt kizáró okok.

Az egységes európai közbeszerzési dokumentum nem alkalmazandó, azonban az ajánlatkérő elfogadja, ha az ajánlattevő a 321/2015. (X.30.) Korm. rendelet 7. § szerinti – korábbi közbeszerzési eljárásban felhasznált – egységes európai közbeszerzési dokumentumot nyújt be, feltéve, hogy az abban foglalt információk az ajánlattétel időpontjában megfelelnek a valóságnak, és tartalmazzák az ajánlatkérő által a kizáró okok tekintetében megkövetelt információkat. Az egységes európai közbeszerzési dokumentumban foglalt információk valóságtartalmáért az ajánlattevő felel.

A kizáró okok tekintetében a jelen felhívás megküldésétől nem régebbi keltezésű nyilatkozatokat szükséges csatolni, kivéve az egységes európai közbeszerzési dokumentum benyújtásának esetét.

Ajánlatkérő tájékoztatja ajánlattevőket, hogy ajánlatkérő kizárja az eljárásból azon ajánlattevőt, akivel szemben a kizáró okok az eljárás során következnek be.

(A kizáró okok fenn nem állására vonatkozó nyilatkozat megtételére mintát a közbeszerzési dokumentáció tartalmaz.)

## 13.) Alkalmassági követelmények, az alkalmasság megítéléséhez szükséges adatok és a megkövetelt igazolási mód:

*I. Pénzügyi-gazdasági alkalmasság:*

P.1.: A szerződés teljesítésére alkalmas az ajánlattevő, ha az eljárást megindító felhívás megküldését megelőző 3 lezárt üzleti évben a jelen közbeszerzés tárgyából (oktatási és/vagy ismeretterjesztő anyag elkészítése és/vagy nyomdai kivitelezése) származó – általános forgalmi adó nélkül számított –árbevétele összesen eléri a 25 millió HUF értéket.

*A pénzügyi-gazdasági alkalmasság igazolása az ajánlatban (előzetes igazolás):*

**Ajánlattevő ajánlatában csupán arról köteles nyilatkozni, hogy a P.1. szerinti alkalmassági követelmény teljesül, az alkalmassági követelmények teljesítésére vonatkozó részletes adatokat nem köteles az ajánlatában megadni.**

*A pénzügyi-gazdasági alkalmasság igazolása az ajánlatok Kbt. 69.§-a szerinti bírálata során:*

Ajánlattevőnek **az Ajánlatkérő erre vonatkozó felszólítására** 5 munkanapon belül az alábbi nyilatkozatokat/igazolásokat kell benyújtania alkalmassága igazolására:

A Kbt. 65. § (4) bekezdése és a 321/2015. (X. 30.) Korm. rendelet 19. § (1) bekezdésének c) pontja alapján az ajánlattevő csatolja az eljárást megindító felhívás megküldését megelőző 3 lezárt üzleti évben a jelen közbeszerzés tárgya szerinti (oktatási és/vagy ismeretterjesztő anyag elkészítése és/vagy nyomdai kivitelezése) tevékenységből származó – általános forgalmi adó nélkül számított – HUF-ban kifejezett nettó árbevételéről szóló nyilatkozatot, attól függően, hogy az ajánlattevő mikor jött létre, illetve mikor kezdte meg tevékenységét, amennyiben ezek az adatok rendelkezésre állnak.

A 321/2015. (X. 30.) Korm. rendelet 19. § (3) bekezdése szerint, ha az ajánlattevő a P.1. pont szerinti irattal azért nem rendelkezik, mert olyan jogi formában működik, amely tekintetében az árbevételről szóló nyilatkozat benyújtása nem lehetséges, a hivatkozott rendelkezés alapján kiegészítő tájékoztatás keretében kerülhet sor annak megállapítására, hogy az e pontokkal kapcsolatban előírt alkalmassági követelmény és igazolási mód helyett mi minősül az Ajánlatkérő által megfelelőnek tekintett egyéb nyilatkozatnak vagy dokumentumnak, amellyel igazolható a pénzügyi és gazdasági alkalmasság.

Az alkalmassági követelménynek közös ajánlattevők együttesen is megfelelhetnek.

Ajánlattevő (közös ajánlattevők) az előírt alkalmassági követelményeknek bármely más szervezet (vagy személy) kapacitására támaszkodva is megfelelhet a Kbt. 65. § (7)-(9) bekezdésében foglaltaknak megfelelően.

Amennyiben ajánlattevő az alkalmassági követelményeknek bármely más szervezet (vagy személy) kapacitására támaszkodva kíván megfelelni, úgy ajánlattevő alkalmasságát a Kbt. 65. § (7) bekezdése szerint köteles igazolni.

A kapacitásait rendelkezésre bocsátó szervezet az előírt igazolási módokkal azonos módon köteles igazolni az adott alkalmassági feltételnek történő megfelelést, továbbá köteles nyilatkozni, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt.

Az alkalmasság igazolása során a Kbt. 55. § valamint 114. § (2) bekezdése és a 321/2015. (X. 30.) Korm. rendelet 19. § (1) bekezdés c) pontja és (3)-(4) bekezdései szerint kell eljárni.

*II. Műszaki-szakmai alkalmasság:*

M.1.: A szerződés teljesítésére alkalmas az ajánlattevő, ha az általa a teljesítésbe bevonni kívánt szakemberek között van legalább 1 fő szakember, aki népegészségügyi/egészségügyi témában magyar nyelven tartalomfejlesztési tapasztalattal rendelkezik (legalább 1 db cikket, vagy könyvet, vagy könyvfejezetet szerzőként vagy társszerzőként publikált) az elmúlt 10 évben;

továbbá

M.2.:.

A szerződés teljesítésére alkalmas az ajánlattevő, ha az eljárást megindító felhívás megküldését megelőző 3 három évben rendelkezik a beszerzés tárgyához hasonló oktatási vagy ismeretterjesztő anyag komplex jellegű elkészítésére vonatkozó, legalább 1 db teljesített (sikeresen lezárult) referenciával, melynek értéke elérte a nettó 15 millió forintot. Ajánlatkérő komplex jellegűn olyan referenciát ért, amelynek teljesítése során az oktatási/ismeretterjesztő anyag megírása, nyelvi lektorálása, tördelése, grafikai munkája és nyomdai előállítása egyaránt részét képezte a feladatnak.

*A műszaki-szakmai alkalmasság igazolása az ajánlatban (előzetes igazolás):*

**Ajánlattevő ajánlatában csupán arról köteles nyilatkozni, hogy részéről az M.1. és M.2. szerinti alkalmassági követelmények teljesülnek, az alkalmassági követelmények teljesítésére vonatkozó részletes adatokat nem köteles az ajánlatában megadni.**

*A műszaki-szakmai alkalmasság igazolása az ajánlatok Kbt. 69.§-a szerinti bírálata során:*

Ajánlattevőnek **az Ajánlatkérő erre vonatkozó felszólítására** 5 munkanapon belül az alábbi nyilatkozatokat/igazolásokat kell benyújtania alkalmassága igazolására:

*M.1. feltétel teljesítésének igazolására:*

Ajánlattevő a 321/2015. (X.30.) Korm. rendelet 21. § (3) b) pontja szerinti nyilatkozat formájában mutassa be a bevonni kívánt szakembereket, a szakember megnevezésével, végzettsége, szakmai tapasztalata ismertetésével.

A nyilatkozathoz mellékelje a szakember saját kezű aláírásával ellátott szakmai önéletrajzát, melyben kitér az általa jegyzett publikációkra.

Csatolja ajánlattevő továbbá a bevonni kívánt szakember rendelkezésre állási nyilatkozatát.

*M.2. feltétel teljesítésének igazolására:*

Ajánlattevő a 321/2015. (X.30.) Korm. rendelet 21. § (3) a) pontja alapján – a Korm. rendelet 23.§-ban foglaltakra figyelemmel – ismertesse az eljárást megindító felhívás megküldésének időpontját megelőző 3 évben teljesített (sikeresen lezárult) legjelentősebb, a közbeszerzés tárgyához hasonló oktatási vagy ismeretterjesztő anyag komplex jellegű elkészítésére vonatkozó referenciáit, legalább az alábbi tartalommal:

- a teljesítés ideje (befejező időpont, év/hónap/nap formában megadva);

- a szerződést kötő másik fél adatai (név, székhely, kapcsolattartó neve és elérhetősége);

- a szolgáltatás (szerződés) tárgya, mennyisége;

- a szerződés keretében elvégzett feladatok ismertetése olyan részletességgel, amelyből ajánlattevő alkalmassága megállapítható;

- az ellenszolgáltatás összege (nettó HUF-ban megadva)(amennyiben a szerződés teljesítése során nem kizárólag az alkalmassági követelményeknek való megfelelés igazolására vonatkozó szolgáltatás nyújtására került sor, a nyilatkozatban meg kell adni, hogy az ellenszolgáltatás összegéből milyen értékű az alkalmasság igazolására vonatkozó szolgáltatás);

- nyilatkozat, hogy a teljesítés az előírásoknak és a szerződésnek megfelelően történt-e.

Ajánlattevő (közös ajánlattevők) az előírt alkalmassági követelményeknek bármely más szervezet (vagy személy) kapacitására támaszkodva is megfelelhet a Kbt. 65. § (7)-(9) bekezdésében foglaltaknak megfelelően.

Amennyiben ajánlattevő az alkalmassági követelményeknek bármely más szervezet (vagy személy) kapacitására támaszkodva kíván megfelelni, úgy ajánlattevő alkalmasságát a Kbt. 65. § (7)-(9) bekezdései szerint köteles igazolni.

A kapacitásait rendelkezésre bocsátó szervezet az előírt igazolási módokkal azonos módon köteles igazolni az adott alkalmassági feltételnek történő megfelelést, továbbá köteles nyilatkozni, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt.

Az alkalmasság igazolása során a Kbt. 55. §, 114. § (2) bekezdése és a 321/2015. (X. 30.) Korm. rendelet 21. § (3) bekezdés a) és b) pontja, valamint a 23.§ szerint kell eljárni.

## 14.) A hiánypótlás lehetősége:

Az Ajánlatkérő az eljárás során a Kbt. 71. § alapján az összes Ajánlattevő számára, azonos feltételekkel biztosítja a hiánypótlás lehetőségét, és felhívja a figyelmet a 71.§ (3) és (8) bekezdésekben foglaltakra.

## 15.) Az ajánlattételi határidő:

2016. augusztus 17., 10.00 óra (CET)

## 16.) az ajánlat benyújtásának címe és a benyújtás módja:

Az ajánlatokat személyesen, vagy postai úton kell eljuttatni az alábbi címre, legkésőbb a 15. pontban megjelölt határidő lejártáig.

Személyes benyújtás esetén: Országos Tisztifőorvosi Hivatal, Projektigazgatóság

1097 Budapest, Albert Flórián út 2-6., „B” épület III. em., 314. sz.

Az ajánlatok személyes benyújtására munkanapokon 9.00 – 16.00 óra között – pénteken 9.00 - 14.00 óra között –, illetve az ajánlattételi határidő napján 11.00 óráig van lehetőség.

Postai úton történő benyújtás esetén: Országos Tisztifőorvosi Hivatal, Projektigazgatóság

1097 Budapest, Albert Flórián út 2-6., vagy

1437 Budapest, Pf. 839.

A postai úton benyújtott ajánlatot Ajánlatkérő abban az időpontban tekinti beérkezettnek, amikor az az Ajánlatkérő központi iktatója által érkeztetésre kerül.

## 17.) Az ajánlattétel nyelve:

Az ajánlattétel nyelve a magyar. Amennyiben az ajánlatban idegen nyelvű dokumentum kerül becsatolásra, ajánlattevő köteles annak felelős magyar fordítását is az ajánlathoz csatolni. Felelős fordítás alatt az értendő, hogy az ajánlattevő felelősséget vállal a fordítás tartalmáért. Ennek érdekében az ajánlattevő képviseletére jogosult személynek/személyeknek az ajánlatban nyilatkoznia/nyilatkozniuk kell, hogy az ajánlat részeként benyújtott fordítás tartalmilag mindenben megegyezik az eredeti, idegen nyelvű szöveggel.

## 18.) Az ajánlatok felbontásának helye, ideje és ajánlatok felbontásán jelenlétre jogosultak:

helye: Országos Tisztifőorvosi Hivatal, 1097 Budapest, Albert Flórián út 2-6., „B” épület III. em. 314. szoba.

ideje: 2016. augusztus 17., 10.00 óra (CET)

Az ajánlatok felbontásán a Kbt. 68. § (3) bekezdésében meghatározott személyek vehetnek részt.

## 19.) Az ajánlati kötöttség minimális időtartama:

Az ajánlati kötöttség időtartama Kbt. 81. § (11) bekezdése alapján az ajánlattételi határidő lejártától számított harminc nap. A Kbt. 131. § (5) bekezdése értelmében az ajánlatok elbírálásáról szóló írásbeli összegezésnek az ajánlattevők részére történt megküldése napjától a nyertes ajánlattevő és - a nyertes visszalépése esetén - az ajánlatok értékelése során a következő legkedvezőbb ajánlatot tevőnek minősített szervezet, ha őt az ajánlatkérő az ajánlatok elbírálásáról szóló írásbeli összegezésben megjelölte - a második legkedvezőbb ajánlatot tett ajánlattevő ajánlati kötöttsége további harminc nappal meghosszabbodik.

## 20.) Az ajánlati biztosíték előírására vonatkozó információk:

Ajánlatkérő az ajánlattételt ajánlati biztosíték nyújtásához nem köti.

## 21.) Az összegezés megküldésének tervezett időpontja:

Ajánlatkérő eredményhirdetést nem tart. Az ajánlatokat az ajánlati kötöttség ideje alatt bírálja el. Az ajánlatok bírálatáról összegezés készül, melyet ajánlatkérő megküld valamennyi ajánlattevő részére.

## 22.) A szerződéskötés tervezett időpontja:

Az ajánlatok elbírálásáról készült összegezés megküldésétől számított, a Kbt. 131.§ (6) bekezdése szerinti időtartam (szerződéskötési moratórium) lejártát követő első munkanap.

## 23.) Elektronikus árlejtést fognak-e alkalmazni:

Nem.

## 24.) Egyéb rendelkezések:

1. Norvég Alapból származó forrásból támogatott közbeszerzésre tekintettel az érintett projektre (programra) vonatkozó adatok:

Projekt azonosítószáma: HU12-0001-PP1-2016

Projekt címe: „A roma közösségekben dolgozó védőnők munkafeltételeinek javítása”

1. Ajánlattevőnek ajánlatában nyilatkoznia kell a Kbt. 66. § (6) a)-b) pontjaiban foglaltak szerint. (Nemleges nyilatkozat is szükséges!) Ennek megfelelően meg kell jelölnie:
2. a közbeszerzésnek azt a részét (részeit), amelynek teljesítéséhez alvállalkozót kíván igénybe venni;
3. az ezen részek tekintetében igénybe venni kívánt alvállalkozókat, és az ajánlat benyújtásakor már ismert alvállalkozókat.
4. A Kbt. 47. § (2) bekezdése alapján az eredeti ajánlati példányban szereplő dokumentumok egyszerű másolatban is benyújthatók, kivéve az ajánlattevő Kbt. 66. § (2) bekezdése szerinti nyilatkozatát.
5. Az ajánlatnak tartalmaznia kell a 66. § (2) bekezdés és 66. § (4) bekezdés szerinti nyilatkozatot. Ennek megfelelően az ajánlattevőnek nyilatkoznia kell ajánlatában, hogy a kis- és középvállalkozásokról, fejlődésük támogatásáról szóló 2004. évi XXXIV. törvény szerint mikro-, kis vagy középvállalkozásnak minősül-e.
6. Az ajánlatnak tartalmaznia kell továbbá az eredeti papír alapú, és a digitális ajánlat egyezőségéről szóló nyilatkozatot.
7. Az ajánlathoz csatolni kell nyilatkozatot a szerződéstervezet elfogadásáról, melyben jelölni kell, hogy a szerződéstervezetet változatlan tartalommal elfogadják, azt magukra nézve kötelező érvényűnek tekintik.
8. Az ajánlattevő ajánlatában nyilatkozzon a Kbt. 25.§-a szerinti összeférhetetlenség fenn nem állásáról.
9. Közös ajánlattétel esetén az ajánlattevőknek az ajánlathoz csatolniuk kell közös ajánlattevői nyilatkozatukat, valamint egyetemleges felelősségvállalási kötelezettséget is tartalmazó együttműködési megállapodásukat. Ajánlattevő tehát a közös ajánlattételre lehetőséget biztosít, azonban a szerződés teljesítése érdekében nem teszi lehetővé és nem követeli meg gazdálkodó szervezet létrehozását (projekttársaság).
10. Amennyiben az eljárásban a következő legkedvezőbb ajánlatot tevőnek minősített ajánlattevő kihirdetésére sor kerül, a nyertes visszalépése esetén az ajánlatkérő vele köt szerződést.
11. Az ajánlatban felolvasó lapot kell elhelyezni, amely tartalmazza az alábbi adatokat:

* az ajánlattevők nevét, címét (székhelyét, lakóhelyét),
* azokat a főbb, számszerűsíthető adatokat, amelyek a bírálati szempont (részszempontok) alapján értékelésre kerülnek

1. Jelen dokumentáción kívül tájékoztatást igénylő ajánlattevő a Kbt. 56. §. (1) bekezdésére figyelemmel, az ajánlattételi határidő lejárta előtt, a Kbt. 114. § (6) bekezdésében foglaltak szerint, írásban fordulhat az Ajánlatkérőhöz az eljárást megindító felhívásban és a dokumentációban foglaltakkal kapcsolatban kiegészítő információért.

A kiegészítő tájékoztatást Ajánlatkérő az ajánlattételi határidő lejárta előtt ésszerű időben köteles megadni a Kbt. 56. § (5) bekezdésében foglaltak szerint.

A kiegészítő tájékoztatásra vonatkozóan további információt a közbeszerzési dokumentáció tartalmaz.

1. Ajánlatkérő a nem forintban megadott adatokat átszámítva, HUF-ban kéri megadni. Az idegen devizanemben megadott referenciák forintra történő átszámítását az eljárást megindító felhívás megküldésének napján érvényes MNB középárfolyamot alkalmazva kell elvégezni.
2. Ajánlatkérő a közbeszerzési dokumentáció mellékleteként csatolt nyilatkozat-mintákkal kívánja segíteni az Ajánlattevőket az eredményes ajánlattételben.
3. Jelen felhívásban nem szabályozott kérdésekben az eljárás megindításakor hatályos, közbeszerzésekről szóló 2015. évi CXLIII. törvény és a kapcsolódó jogszabályok az irányadók.
4. Felhívjuk Ajánlattevő figyelmét a Kbt. 44. §-ban foglalt üzleti titokra vonatkozó rendelkezéseire.
5. A közös ajánlattétel vonatkozásában az eljárás során Ajánlatkérő a Kbt. 35. §-ban foglaltak szerint jár el és ezen rendelkezések betartását a Közös Ajánlattevőktől is megköveteli.
6. Az ajánlatokat 1 db eredeti nyomtatott példányban és 1 db elektronikus (pl. CD) alapú példányban kell benyújtani. Az ajánlatokat zárt borítékban (csomagolásban) közvetlenül vagy postai úton kell benyújtani az ajánlattételi határidő lejártáig. Az eredeti és másolati példányokat egy közös borítékba kell csomagolni, a csomagoláson fel kell tüntetni az alábbiakat: „AJÁNLAT – HU12-0001-PP1-2016 Oktatási anyag” és „Az ajánlattételi határidőig (2016. augusztus 17., 10.00 óra) nem bontható fel!”

Az eredeti, nyomtatott példányt roncsolásmentesen, nem bontható kötésben kéri ajánlatkérő benyújtani. Az ajánlatot tartalomjegyzékkel és folyamatos lap vagy oldalszámozással kell ellátni, az üres oldalakat nem szükséges, de be lehet számozni.

1. Az aláírási jogosultság ellenőrzése érdekében csatolni kell az ajánlattevő, az ajánlatban nevesített alvállalkozó és az alkalmasság igazolására bevonni kívánt más szervezet (kapacitást biztosító szervezet) cégkivonata szerint cégjegyzésre jogosult azon képviselő(k) aláírási címpéldányának eredeti, vagy egyszerű másolati példányát, akik aláírásukkal ellátták az ajánlatot. Amennyiben az ajánlatban szereplő bármely iratot nem a cégjegyzésre/aláírásra jogosultak írták alá, az általuk aláírt meghatalmazás eredeti vagy másolati példányát is csatolni kell az ajánlathoz. A meghatalmazásnak teljes bizonyító erejű okirati formában kell készülnie és az ajánlatnak tartalmaznia kell a meghatalmazott teljes bizonyító erejű okirati formában készült aláírás mintáját is eredeti vagy egyszerű másolati formában, továbbá ha változásbejegyzési kérelem van folyamatban cég ügyben, úgy kéri ajánlatkérő csatolni a változásbejegyzési kérelmet és a cégbírósági visszaigazolást is.
2. Csatolandó iratok jegyzéke: a csatolandó iratok jegyzékét az ajánlatkérő által rendelkezésre bocsátott közbeszerzési dokumentáció tartalmazza.
3. az eljárást megindító felhívás megküldésének napja: 2016. július 28.
4. A szerződés védett foglalkoztatók számára fenntartott-e: Nem.
5. A szerződés a Kbt. 114. § (11) bekezdése szerint fenntartott-e: Nem.
6. A közös ajánlatot tevő nyertesek által létrehozandó gazdasági társaság, illetve jogi személy:

Ajánlatkérő nem teszi lehetővé a nyertes ajánlattevő(k) számára a szerződés teljesítése érdekében gazdálkodó szervezet (projekttársaság) létrehozását.

Közös ajánlattétel esetén azonban az Ajánlattevőknek a vezető céget, és az Ajánlattevők nevében, a közbeszerzési eljárás során képviseletre és kötelezettségvállalásra jogosult tagot, személyt ajánlatukban meg kell jelölni, illetve a szerződésszerű teljesítéséért egyetemleges kötelezettséget és felelősséget kell vállalniuk. A megállapodásnak különösen tartalmaznia kell, hogy az Ajánlattevők külön is felelősséget vállalnak a szerződés teljesítéséért, mint oszthatatlan szolgáltatásért, továbbá a számla benyújtását melyik fél teszi, és ki mekkora összegre jogosult az ellenszolgáltatásból, %-ban megadva.

1. A szerződés teljesítésére különleges feltételek vonatkoznak –e: nem
2. Ajánlattevőnek ajánlatában nyilatkoznia kell a 2. sz. bírálati részszempont tekintetében a teljesítésbe bevonni kívánt szakember szakmai tapasztalatáról. E mellett meg kell jelölnie a publikáció beazonosításra alkalmas elnevezését, témáját, formáját (cikk, könyv stb.), a megjelenés helyét, valamint időpontját, továbbá adott esetben a Megbízó nevét, székhelyét.
3. Ajánlatkérő a Kbt. 73.§ (6) bekezdés c) pontjára tekintettel, azt alkalmazva nettó 38.250.000,- Ft + ÁFA összegben határozza meg azt az összeget, amelyet meghaladó ajánlati árat tartalmazó ajánlatot a bírálat során a Kbt. 73.§ (1) bekezdés e) pontja alapján érvénytelennek nyilvánít.

Budapest, 2016. augusztus …..

**Tisztelettel:**

**Srágli Attila**

**projektigazgató**

**Országos Tisztifőorvosi Hivatal**

1. A felhívás módosítással érintett szövegrészei – a változások követésének megkönnyítése érdekében – sárga háttérszínnel kiemelve kerültek feltüntetésre! [↑](#footnote-ref-1)